Never Mind the Bollocks, Here’s the Sex Pistols

Never Mind the Bollocks, Here's the Sex Pistols on punk-yhtye Sex Pistolsin ensimmäinen ja ainoa virallinen studioalbumi. Levy sisältää muun muassa klassikot "Anarchy in the U.K..", "God Save the Queen", "Pretty Vacant" ja "Holidays in the Sun". Albumia pidetään yleisesti yhtenä kaikkien aikojen merkittävimmistä rock-levyistä. Pure Pop Magazine sijoitti albumin vuonna 2004 ykköseksi listallaan The Most Important Albums of All Time. ==Tietoa albumista== Sex Pistols lähetti levymateriaalin ensin EMIlle, joka aikaisemmin julkaisi bändin ensimmäisen singlen "Anarchy in the U.K.", mutta ei suostunut julkaisemaan albumia. A&M; Recordsin kanssa sopimus tehtiin, mutta pari viikkoa myöhemmin sekin purki sopimuksen. Virgin Records loppujen lopuksi teki sopimuksen, ja albumi julkaistiin 28. lokakuuta 1977. Yhdysvalloissa albumi julkaistiin Warner Bros. -levymerkillä 10. marraskuuta samana vuonna. Glen Matlock soittaa bassoa ainoastaan raidalla "Anarchy in the U.K.", kitaristi Steve Jones soittaa lähes kaikki bassoraidat albumilla. Vicious soitti albumin sessioissa alun perin "Bodies" ja "God Save the Queen" -kappaleiden bassoraidat, mutta Steve Jones soitti kummankin bassoraidat uudelleen, ja jälkimmäisen kappaleen Viciousin basso-osuudet poistettiin lopullisesta versiosta. "Bodies" on ainoa kappale, missä Sidin basson soitto kuultavissa. Kuitenkin Jonesin mielestä se on hyvällä onnella edes kuultavissa, sillä Sidin suoritus on laitettu miksauksessa pienelle volyymille. == Triviaa == *Glen Matlock keksi kitarariffin kappaleeseen "Pretty Vacant" kuullessaan radiosta ABBAn kappaleen "S.O.S.". *Kappale "Pretty Vacant" kertosäe herätti paheksuntaa, koska laulaja Johnny Rotten painottaa sanan vacant jälkimmäistä tavua niin, että se kuulostaa kirosanalta cunt. *Kappaleen "Anarchy in the U.K." kohta "I use the enemy" onkin todellisuudessa "I use the NME", joka viittaa brittiläiseen musiikkiaikakausilehteen New Musical Express. *Sid Vicious oli yhtyeen tunnetuin basisti, vaikka ei soittanut levyllä kuin yhdessä kappaleessa ja oli esiintymisissä ja studioissa usein juovuksissa. Hänen soittotaitoaan on pidetty varsin olemattomana. *Sex Pistolsin kappale "New York" on pilkkalaulu, jossa herjataan New York Dolls -yhtyettä, legendaarista Max's Kansas City -yökerhoa New Yorkissa, sekä sen asiakkaita. Tästä huolimatta Sex Pistols -yhtyeen basisti Sid Vicious esiintyi elämänsä loppuaikoina Max's Kansas Cityssä ja hänen soolobändissään soitti myös New York Dolls -yhtyeen muusikoita. == Kappaleet == #"Holidays in the Sun" (Cook/Jones/Rotten/Vicious) 3:19 #"Bodies" (Cook/Jones/Rotten/Vicious) 3:01 #"No Feelings" (Cook/Jones/Matlock/Rotten) 2:48 #"Liar" (Cook/Jones/Matlock/Rotten) 2:39 #"God Save the Queen" (Cook/Jones/Matlock/Rotten) 3:17 #"Problems" (Cook/Jones/Matlock/Rotten) 4:09 #"Seventeen" (Cook/Jones/Matlock/Rotten) 2:00 #"Anarchy in the U.K." (Cook/Jones/Matlock/Rotten) 3:30 #"Submission" (Cook/Jones/Matlock/Rotten) 4:10 #"Pretty Vacant" (Cook/Jones/Matlock/Rotten) 3:14 #"New York" (Cook/Jones/Matlock/Rotten) 3:03 #"EMI" (Cook/Jones/Matlock/Rotten) 3:08 ==Singlet== *Anarchy in the UK (26. marraskuuta, 1976) *God Save the Queen (27. toukokuuta, 1977) *Pretty Vacant (2. heinäkuuta, 1977) *Holidays in the Sun (15. lokakuuta, 1977) == Yhtyeen kokoonpano levyllä == *Johnny Rotten – laulu *Steve Jones – kitara, basso ja taustalaulu *Glen Matlock – basso, taustalaulu (ainoastaan kappaleessa Anarchy in the UK) *Paul Cook – rummut, taustalaulu *Sid Vicious – basso (ainoastaan kappaleessa Bodies) ==Lähteet== *John Lydonin elämäkerta No Irish, No Black, No Dogs, St. Martin's Press Luokka:Vuoden 1977 albumit Luokka:Vuoden 1977 esikoisalbumit luokka:Sex Pistolsin albumit